REGOLAMENT TAL-KUMMISSJONI (KE) Nru 353/2009
tat-28 ta’ April 2009
li jemenda r-Regolament tal-Kunsill (KE) Nru 194/2008 li jġedded u jsaħħaħ il-miżuri restrittivi fir-rigward ta’ Burma/il-Mjanmar
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 194/2008 tal-25 ta' Frar 2008 li jġedded u jsaħħaħ il-miżuri restrittivi fir-rigward ta’ Burma/il-Mjanmar u li jħassar ir-Regolament (KE) Nru 817/2006 (1), u b’mod partikolari l-Artikolu 18(1)(b), tiegħu,
Billi:
(1)
L-Anness VI tar-Regolament (KE) Nru 194/2008 jelenka l-persuni, il-gruppi u l-entitajiet koperti mis-sekwestrar ta' fondi u riżorsi ekonomiċi skont dak ir-Regolament.
(2)
L-Anness VII tar-Regolment (KE) Nru 194/2004 jelenka intrapriżi li huma proprjetà tal-Gvern ta’ Burma/il-Mjanmar jew tal-membri tiegħu jew persuni assoċjati magħhom, kif ukoll jekk huma kkontrollati minnhom, suġġetti għal restrizzjonijiet fuq l-investiment taħt dak ir-Regolament.
(3)
Il-Pożizzjoni Komuni 2009/351/PESK tas-27 ta’ April 2009 (2) temenda l-Anness II u l-Anness III tal-Pożizzjoni Komuni 2006/318/PESK tas-27 ta’ April 2006. Għalhekk, l-Annessi VI u VII tar-Regolament (KE) Nru 194/2008 għandhom jiġu emendati b’konformità ma’ dan.
(4)
Biex jiġi żgurat li l-miżuri previsti f'dan ir-Regolament ikunu effettivi, dan ir-Regolament għandu jidħol fis-seħħ minnufih,
ADOTTAT DAN IR-REGOLAMENT:
Artikolu 1
1. L-Anness VI tar-Regolament (KE) Nru 194/2008 huwa b'dan mibdul bit-test tal-Anness I ta’ dan ir-Regolament.
2. L-Anness VII tar-Regolament (KE) Nru 194/2008 huwa b'dan mibdul bit-test tal-Anness II ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 28 ta’ April 2009.